Tři sestry

**Tři sestry** sú česká hudobná skupina hrajúca pôvodne punk. Neskôr inklinovala k rôznym hudobných štýlom hudby ako rock, punkrock, občas až po hardcore. Textárom, hlavným spevákom a najznámejšou osobnosťou kapely je Lou Fanánek Hagen, vlastným menom František Moravec, ďalšími členmi sú Veronika Borovková, Tomáš Doležal a ďalší. Niekedy sa štýl tejto kapely označuje aj ako *pubrock* pre ich texty s krčmovou tématikou.

## História kapely
Začiatky formovania skupiny sú nejasné a spadajú do doby, keď hlavní predstavitelia skupiny chodili na strednú školu. 

### Osemdesiate roky
Od roku 1982 hrali niektorí z nich v spoločnej kapele *Spálená tlumivka*. V roku 1985 založili hudobnú skupinu Tři sestry. Názov vymyslel Jiří Brábník (*Hadr*). Skupina prvýkrát súkromne vystupovala v zložení: *Hadr, Sup, Jírovec a Magor*. Nedlho po tom sa ku skupine pridali traja speváci: František Moravec (*[[Lou Fanánek Hagen]]*), Simona Bártová (*Síma*) a Petr Kratochvíl (*Bombur*). Prvý oficiálny koncert odohrala skupina na jar 1986 v strahovskom Klubu 001. V lete 1986 sa vážne zranil spevák *Fanánek* (prechádzajúci vlak mu amputoval nohu; v súčasnosti nosí protézu) a vystupovanie skupiny bolo načas prerušené. V roku 1987 zo skupiny odišli speváci *Síma* a *Bombur* a prišiel gitarista Luděk Pallata (*Nikotýn*). Skupina krátko vystupovala s dvoma gitaristami, ale za krátko *Jírovec* emigroval do USA. V januári 1988 vznikla nahrávka, ktorá bola vydaná ako album v roku 1995 pod názvom *Rarity*. Koncom 80. rokov prebehlo v skupine ešte niekoľko personálnych zmien, z ktorých zrejme zaujímavejšou je jedno z dočasných pôsobení gitaristu Františka Sahuly.

### Deväťdesiate roky
Skupina Tři sestry vydala svoj prvý album *Na Kovárně to je nářez* roku 1990. Po celé 90. roky a neskôr až do súčasnosti skupina vydávala pomerne pravidelne nové albumy. Roku 1993 pôvodného harmonikára *Supa* nahradil nový, *Sup II.* V roku 1994 skupinu opustil gitarista *Nikotýn*, ktorého nahradil Ronald Seitl a opäť František Sahula. Veľkú stratu skupina utrpela v januári 1996, keď pri automobilovej nehode tragicky zahynul bubeník *Hadr*. Nahradil ho o rok neskôr *Bubenec*. Roku 1996 odišiel aj *Sup II.*, ktorého nahradila *Supice*. František Sahula skupinu opäť opustil roku 1997, na jeho miesto nastúpil *Cvanc*. Oficiálne stránky www.trisestry.cz boli založené roku 1998.

### 21. storočie
10. júna 2000 skupina veľkolepo oslávila svoje 15. narodeniny koncertom v Prahe na Štvanici. Na prelomu tisícročia a potom ešte v rokoch 2003 až 2004 so skupinou opäť pôsobil František Sahula. V roku 2003 sa stal členom kapely gitarista Zdeněk Petr. V súčasnej dobe tvoria Tři sestry títo hudobníci: Lou Fanánek Hagen (spev, textár), Ing. Magor (kapelník, manažér, producent, basgitara), František Vrána (bicie), Supice (harmonika, spev), Ronald Seitl (gitara), Zdeněk Petr (igtara), Jaroušek (saxofón, klarinet) a František Kacafírek (husle).

1. mája 2008 bol zavraždený gitarista František Sahula.

19. augusta 2008 frontman skupiny Lou Fanánek Hagen oznámil, že ak oštepárka Špotáková na olympiáde v Pekingu vybojuje zlato, tak jej skupina zloží pesničku. Špotáková zlato získala a Fanánek sa vyjadril, že text zloží, hudbu niekto z jeho kamarátov a pesničku chcú vydať čo najskôr
. Pesnička mala premiéru na tlačovej konferencii v reštaurácii *U Pinkasů*, koncertnú premiéru si pesnička odbila na festivale Rock na valníku 2008, Špotáková sa koncertu zúčastnila a pieseň *Čtvrtá sestra* zaspievala spolu s frontmanom skupiny Hagenom

## Členovia kapely
### Súčasní členovia
* Lou Fanánek Hagen (vlastným menom František Moravec) – spevák a textár skupiny, skôr občasne aj bubeník, saxofonista, basgitarista a perkusista. Vodca skupiny Hagen Baden a Duní.
* *Ing. Magor* (vlastným menom Tomáš Doležal) – basgitarista a manažér skupiny, producent väčšiny albumov. *„Malý veľký muž — malý vzrastom, veľký manažérskymi schopnosťami“*.
* *Supice* (vlastným menom Veronika Borovková) – v roku 1996 sa stala harmonikárkou skupiny s niekoľkými výraznými speváckymi vstupy (napr. pieseň *Dederon*). 
* Ronald Seitl – v roku 1994 sa stal gitaristom skupiny. Hral aj v skupinách Hagen Baden a Duní.
* Zdeněk Petr – od mája 2003 gitarista skupiny, povolaním vysokoškolský pedagóg. Hráva aj v skupinách P.S. a Plexis.
* *Bubenec, Vrána* (Petr Lukeš) – Od roku 1996 bubeník skupiny. Paralelne so skupinou Tři sestry vystupoval so skupinou Rány těla, zastupoval Jakuba Geislera v skupine Lety mimo, v kterej nakoniec zostal pôsobiť na dvoch albumoch. Hral aj v skupine Synové výčepu. V súčasnosti paralelne hrá so skupinou The Radio$tars.
* František Kacafírek – od roku 1993 so skupinou nahráva a koncertuje na husle ako „stály hosť“. Hrá country a bluegrass, od roku 1981 je riadnym členom skupiny Zelenáči (od roku 1990 Noví Zelenáči Mirka Hoffmana). Nahrával napríklad aj s Palečkom a Janíkom alebo so skupinou Wanastowi Vjecy.
* *Jaroušek* (Martin Roušar) – najnovší člen skupiny, hrá na saxofón a klarinet.

### Bývalí členovia
* *Blázen* (Jakub Maleček) – 19881991 basgitarista skupiny. Hral aj v hudobných skupinách Duní, Hagen Baden i Orlík.
* *Bombur* (vlastným menom Petr Kratochvíl, umeleckým menom Václav Kahuda) – 19851987 spevák skupiny, v neskorších rokoch autor niekoľkých kníh.
* *Cvanc* (Miroslav Cvanciger) – 19971987 gitarista skupiny a jeden zo spojovacích článkov medzi skupinou Tři sestry a ich skoršou predkapelou Lety Mimo.
* *Čisťák* (Jakub Čistecký) – 19851990 perkusista, náhradný bubeník a spevák skupiny.
* *Dachau* (Petr Jírovec) – 19851987 gitarista súboru, autor hudby.
* *Hadr* (Jiří Brábník) – 19851996 bubeník skupiny. Zakladateľ skupiny, spoluproducent niekoľkých albumov. Zahynul pri autonehode 15. januára 1996 po nárazu do stromu, neskôr sa rozširovalo, že ho zabil nezaistený snowboard.
* *Nikotýn* (Luděk Pallata) – 19871994 (s prestávkou v roku 1989) gitarista skupiny. Pred angažmánom v skupine Tři sestry bol členom skupiny Underwelt. Jeho súčasné pôsobenie je nejasné.
* František Sahula – s prestávkami od 1988 do roku 2004 gitarista a spevák, autor niekoľkých kľúčových piesní skupiny. V priebehu 90. rokov vystupoval s vlastnou skupinou Synové výčepu, s Fanánkom vytvoril projekt *Stará kovárna jako za mlada*. Autor knihy *Průša sa nevrací aneb hrál jsem v Třech Sestrách*. 3. mája 2008 bol nájdený zavraždený.
* *Síma* (Simona Bártová) – 19851987 speváčka.
* *Slunce severu* (Ilma, vtedy Maršíčková) – 19841986 speváčka skupiny Druhé housle, neskôr aj v skupine i Tři sestry až do jesene roku 1988.
* *Sup I.* (Tomáš Karásek) – 19851993 harmonikár. Autor niekoľkých piesní, textov a literárnych diel. V súčasnej dobe obchodný poradca vo Švajčiarsku.
* *Sup II.* (Miloš Berka) – 19931996 harmonikár. Známy aj ako Myloš.

### Zvláštne postavy
* *Kabík* (Michal Karpíšek) – Basgitarista skupín Druhé housle a Duní, šéf a dlhú dobu jediný člen Fan clubu .
* *Kočár* (Vladimír Kočandrle) – Klávesista skupiny OK Band a riaditeľ firmy Monitor (neskôr EMI).
* *Kristýnka* – Hrala jednu z mníšok v klipe *Pijánovka* a naspievala pieseň *Francouzská*.
* *Nosál* (Tomáš Nosek) – gitarista skupiny Noc pod ubrusem, basgitarista a autor väčšiny piesní skupiny Duní.
* *Orozák* (Petr Orozovič) – Režisér rady videoklipov a piatich dokumentov zaoberajúcich sa hudbou alebo jednotlivými členmi skupiny Tři sestry (z toho jeden osobou Lou Fanánka Hagena); dlhoročný pozorovateľ diania v skupine. V 2. polovici 80. rokov bol aj saxofónista spriaznenej skupiny Noc pod ubrusem.
* *Sněhulák* (Martin Votápek) – V roku 1996 bol prevádzkarom pohostinstva Na staré Kovárně v Bráníku.
* Vydra Jára alias Jára ze Sokola – Starý známy skupiny z Kovárny, točič piva na koncertoch skupiny v priebehu dvadsiatich rokov.
* Táňa, Ivanka, Jíťa, Petruška – Príležitostné sprievodné vokalistky 
* Kelt (Martin Hložek) – dlhoročný známy skupiny z Moravy a dodávateľ vína. Autor rady koncertných fotografií v rokoch 19992003.

## Športové aktivity
Skupina Tři Sestry sa mimo iného venuje športovým aktivitám, existuje Sailing Team Tři Sestry, ktorý sa zúčastňuje jachtárskych pretekov v mnohých krajinách, od roku 2006 s jachtou Benetau First 40,7. Existuje aj futbalový (1. RFC SPARK) a hokejový (HC Stará kovárna) tím s účasťou členov skupiny. Skupina usporadúva tenisové, lyžiarske a cyklistické preteky.

## Diskografia
* 1990 Na Kovárně to je nářez
* 1991 Alkáč je největší kocour, aneb několik písní o lásce
* 1993 Švédská trojka
* 1993 25:01
* 1995 Hudba z marsu
* 1995 Rarity
* 1996 Zlatí hoši
* 1998 Průša sa vrací
* 1998 Průša sa vrací + 3x bonus
* 1999 Soubor kreténů
* 2000 Hlavně že je večírek — 15 let Souboru kreténů
* 2000 15 let jsem Na Kovárně na plech
* 2002 Do Evropy nechceme — Tři sestry a Krakonoš
* 2003 Lihová škola umění, aneb válka s loky
* 2005 Na eXX
* 2006 20 let naživu
* 2007 Platinum Collection
* 2007 Rocková nadílka od Tří sester a Divokýho Billa
* 2007 Mydlovary
* 2009 Beatová síň slávy (spoločne s kapelou Visací zámek)
* 2010 Lázničky
* 2010 Superlázničky
* 2011 Z garáže
* 2011 V aréně
* 2013 *Líná hudba, holý neštěstí*
* 2025 *Pub art*

### Single
* 2008 Čtvrtá sestra (venované Barboře Špotákové za zlatú medailu z Letných olympijských hier 2008 v disciplíne Hod oštepom)

### Fanánkova sólová tvorba

* 1992 Hagen Baden
* 1993 Ahoj kluci
* 1994 Stará Kovárna aneb konec punku v Čechách
* 2008 Jevany

### DVD

* 2006 20 let naživu
* 2009 Beatová síň slávy (spoločne s kapelou Visací zámek)

## Referencie
*


## Externé odkazy
* Tři sestry online

Kategória:České rockové hudobné skupiny
Kategória:České punkrockové hudobné skupiny